**ELERING AS KOOSKÕLASTUS Nr: 12-9/2024/60**

|  |  |
| --- | --- |
| *Kooskõlastuse taotleja:* | Transpordiamet |
| *Taotleja telefon:* | 620 1200 |
| *Taotleja E-Mail:* | info@transpordiamet.ee |
| *Objekti iseloomustus:* | Riigitee 4 Tallinn–Pärnu–Ikla km 98,4-108,5 asuva Libatse–Are teelõigu projekteerimistingimuste menetlusse kaasamine |
|  |  |

**Transpordiamet "Riigitee 4 Tallinn–Pärnu–Ikla km 98,4-108,5 asuva Libatse–Are teelõigu projekteerimistingimuste menetlusse kaasamine“**

Tehnilised tingimused:

1. Projektialale ulatuvad Elering AS 110 kV õhuliini Pärnu-Jaagupi haru L107C kaitsevöönd, mis on 25 m liini telgjoonest mõlemale;
2. Tööde teostamisel lähtuda lubatud kaugustest ja liinirajatiste kaitsevööndis tegutsemise korrast. Valdaja peab kinni pidama Ehitusseadustiku §70. (Ehitise
kaitsevöönd), Ehitusseadustiku §77. (Elektripaigaldise kaitsevöönd) ja määrusest "Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded" (Elektripaigaldise kaitsevööndis on keelatud tõkestada juurdepääsu elektripaigaldisele, põhjustada oma tegevusega elektripaigaldise saastamist ja korrosiooni ning tekitada muul viisil olukorda, mis võib ohustada inimest, vara või keskkonda, samuti korraldada kõrgepingepaigaldise õhuliini kaitsevööndis massiüritusi, ladustada jäätmeid, materjale ja aineid, teha mis tahes mäe-, laadimis-, süvendus-, lõhkamis- ja maaparandustöid, teha tuld, istutada ning langetada puid, sõita masinate ja mehhanismidega õhuliinide kaitsevööndis, mille üldkõrgus maapinnast koos veosega või ilma selleta on üle 4,5 meetri);
3. Projektialal arvestada maa-ala kohta kehtestatud planeeringuid ja servituudialasid;
4. Vastavalt Ehitusseadustiku § 70. lõige 2 punkt 3 ja 4-le, peab õhuliinile säilima
juurdepääsuvõimalus;
5. Tööde teostamise ja hiljem hooldamise käigus on keelatud mehhanismide, masinate, nende osade, teisaldatava lasti ja inimeste lähenemine 110 kV elektripaigaldise osadele lähemale kui 5 m juhtme kõrval ja 3 m juhtmete all;
6. Maa-aluseid kommunikatsioone ja statsionaarseid kraave võib rajada õhuliini kaitsevööndises piki liini mitte lähemale kui 10 m ja risti liini mitte lähemale kui 25 m masti vundamendist, s.h tõmmitsast või mõnest muust elemendist;
7. Õhuliini kaitsevööndis paigaldada kaablid kaitsetorusse min. 1,0 m sügavusele;
8. Sõidutee planeerida mitte lähemale kui 10 meetrit õhuliini elementidest (mast, tõmmits, masti vundament);
9. Tänavavalgustuse ja muu ehitise rajamisel tuleb tagada minimaalselt 5 m puhasvahe ehitise tipu ja õhuliini juhtme vahel (juhtme temperatuuri +60°C juures). Ehitise konstruktsiooni ning liini lähima faasijuhtme vahel peab toodud õhkvahemik säilima ka juhul kui konstruktsioon kukub liini suunas;
10. Ehitusmaterjalide ja pinnase ladustamine on keelatud Elering AS 110 kV õhuliini kaitsevööndi teljele lähemale kui 16 m;
11. Õhuliini kaitsevööndis on kõrghaljastus lubatud kasvukõrgusega kuni 3,0 m;
12. Kaevetöödel ei tohi vigastada olemasoleva õhuliini konstruktsioone ega halvendada
vundamentide kandevõimet, läbikaevatud maandurid tuleb taastada;
13. Kaevetööd õhuliini masti mistahes lähimale elemendile lähemal kui 5 m ei ole lubatud;
14. Pinnase kõrguste planeerimisel tuleb arvestada metallmastide läheduses mastide vundamentide kõrgustega, ehk vundamendi betoonosa peab olema 0,3 m ulatuses maast väljas;
15. Tee ristumisel õhuliiniga peab olema tagatud 8,5 meetrine gabariit tee ja 110 kV õhuliini alumise juhtme vahel juhtme temperatuuril +60°C;
16. Parkla, jalgtee ja kergliiklusteede rajamisel õhuliini juhtmete alla võtta arvesse, et Elering AS ei vastuta õhuliinist tulenevate ohtude eest (nt. jäite kukkumine);
17. Jalgtee ja kergliiklustee planeerida mitte lähemale kui 5 meetrit õhuliini elementidest (mast, tõmmits, masti vundament);
18. Õhuliin ei tohi kulgeda üle suure hulga inimeste kogunemisega seotud spordirajatiste, mänguväljakute ja puhkealade (bussipeatuse);
19. Projektialal arvestada, et õhuliin L107C (Pärnu-Jaagupi haru) ristumisel põhimaanteedega nr. 4 (E67), peavad ristumisvisangut piirama ankrumastid. Juhtmed tuleb kinnitada ankrumastile paralleelisolaatorkettidega.
Ristumiste projekteerimisel tuleb lähtuda kehtivatest standarditest ja Eleringi ettevõtte dokumendiseeria (700) projekteerimise erinõuetest. 700 seeria dokumentides toodud nõuded ja kord on projekteerimisel ja töö korraldamisel kohustuslik. Ülekandeliinide ehitusnõuetes käsitlemata tööde tegemise kord tuleb eraldi kokku leppida.
20. Ümberehitusele eelnevalt tuleb ümberehituse taotlejal koostada ning esitada Eleringile kooskõlastamiseks tööprojekt ja tööohutusplaan. Tööprojekti koostamise nõuded tuleb enne tööprojekti koostamist taotleda Eleringilt. Elering annab omapoolse heakskiidu või motiveeritud vastuväited 30 päeva jooksul kogu dokumentatsiooni esitamisest. Elering esitab omapoolse heakskiidu või vastuväited kirjalikult;
21. Projekti kooskõlastamiseks esitada projekti tehnovõrkude graafiline osa (asendiplaan koos lõigete ja ristumise lahendusega) ning seletuskiri vastava osaga digitaalsel kujul (dwg). Failid saata aadressile vho.kooskolastused@elering.ee;
22. Objektil või selle lähiümbruses olemasolevate elektripaigaldiste vigastamise ohu korral ehitustegevuse tõttu, näha ette kaitsmise meetmed ning lahendused;
23. Kaeve- ja tõstetööd liinirajatiste kaitsevööndis on lubatud ainult pärast vormikohase taotluse esitamist ning selle kooskõlastamist ja kaitsevööndis töötamise loa väljastamist Elering AS-i poolt. Taotluse vorm, esitada e-posti aadressile vho.kooskolastused@elering.ee

/allkirjastatud digitaalselt/

Mart Gabrel

Elering AS

Liinide hooldusjuht

tel. 513 1172